Piketberger Aug 2015 by Piketberg Tourism - Issuu
Jaargang 22 Nr. 7
Eldon in #koelpixels Eldon van der Merwe, oudleerder van PHS en Piketberg se eie "Fiela se kind", het steeds toneelspeel in sy bloed. Hierdie keer is hy in Johannesburg besig op die stel van "#koelpixels" wat binnekort op die kassie verskyn. Hy vertolk die rol van Spyker Lamoer en die sepie beloof om die lagspiere te prikkel. Hoewel hy tussen die bekendes beweeg, met van die 7de Laan akteurs, soos Nina en Emma vriende is, is dit steeds vir Piketberg en PHS wat hy in sy hart bewaar. Wanneer hy die familie bel, is dit net: "Wat maak my mense?" Eldon, "jou mense" is trots op jou. Dis wat hulle maak. -Red.
R5,00 Piketberg se koerant vir Piketberg se mense... Welkom aan Eendekuil se Leraarspaar...p3 FJS 25jaar in Piketberg...p4 Hoofseun - Dux leerder presteer...p5 Goue Bruilof Viering...p5 Thurston en Melcolm ontvang instrumente...p6 67 minute vir Mandela...p10 Proefstudente...p12 Dit roer op die Berg...p16 Vakansiesport...pp28, 29 Porterville Krieketklub...p30 PIKETBERG
Eldon van der Merwe en regs saam op die stel van #koelpixels Foto's: Facebook
Redaksioneel Groet die Mense
"Groet die mense" het 'n bekende sêding geword in 'n gesin wat ek taamlik goed ken. Toe die kinders klein was, was daar nie 'n halwe kans vir wegkruip, koes of keer nie........wanneer gaste opgedaag het en hulle binne 'n radius van 20 meter was, het die opdrag hard en duidelik gekom: "Groet die mense". Baie van ons kan hiermee identifiseer en koester elkeen ons eie herinneringe aan harde stekelbaarde, geswete bo-lippe, nat soene, welige snorre en dies meer........dat ons nie meer male siek geraak het van dié gegroetery nie, is net 'n misterie. Mettertyd het die greep rondom groetery verslap en aanvaar ons gelate as kleinkinders oumas en oupas en ooms en tannies deesdae net 'n drukkie gee en skuinsweg aan die wange raak. Daar kom 'n tyd van 'n laaste groet en noem dit net wat jy wil - afskeidsdiens, lofprysingsdiens, roudiens, dank-diens, herinneringsdiens of 'n viering van 'n geliefde se lewe..... dan is alle aanraking verby en bly net woorde oor om te groet.
Mariëtte Wiggill skryf… Ek doen 'n beroep op eienaars wat diere het, dat hulle asseblief die honde in die erf sal hou. Ek waardeer dit opreg.
Ons het ons geliefde seun, Tiger Wiggill die 22ste Junie deur die dood verloor. Ons huis is leeg sonder jou. Met baie liefde van Pappa, Mamma en Miscka
Dringend Gesoek Ou Hoërskool Piketberg kleurbaadjie met die strepe (wat in die vroeër jare gedra is) te huur of te koop vir 'n 45jarige Matriek-reünie. Dalk is daar iemand wat nog so 'n kleurbaadjie iewers in 'n kas het. Kontak Dalene van Zyl 021 948 2624 of 083 589 6808
Matriekafskeid 2015 Stuur gerus jou foto's na diepiketberger@gmail.com Ons plaas dit GRATIS! Redaksioneel geborg deur Dr. Herold Truter Redaksie (diepiketberger@gmail.com)
Voldag huishulp benodig in Piketberg. Geen rook en drink. Skakel 082 780 8698 vir onderhoud.
Die volgende Piketberger verskyn op 27 Augustus 2015. Berigte en advertensies moet ons bereik teen 18 Augustus. Stuur na: diepiketberger@gmail.com
Berigte en foto's: Marietha Goosen  022-913 1796 Advertensies:
Minette 079 249 1535
Welkom aan Eendekuil se Leraarspaar Ds Gert Kok en sy vrou, Antoinette, is die nuwe leraarspaar by die NG gemeente Eendekuil. Ds Kok is deur ds Albé Theunissen van Porterville bevestig. By dieselfde geleentheid het ds Kok se skoonpa, dr Jorrie Jordaan sy finale boodskap gelewer. Ds Gert en Antoinette was voorheen leraarspaar op Ladysmith, Natal - eers as kapelaan by 5 SAI Bn en daarna Gelofte Ds Gert en Antoinette Kok Gemeente, vandaar na Estcourt, Thabazimbi en Bergville. Die egpaar het vier kinders, Cobus, Anita, Chrisma en Hannes. Anita is getroud met Philo van der Merwe en hulle het 'n seuntjie, Alexander. Na 36 jaar sien Cobis Wilson van Piketberg, regs, en Gert Kok mekaar weer - dié keer op Sondag 5 Julie op Eendekuil, waar ds Kok bevestig is. Hulle was saam op Kovsies in aangrensende koshuise, Karee en Akasia. Hulle het in die Bloemfonteinse Universiteitskoor gesing wat in Europa getoer het. Sy vrou, Antoinette, het ook in die koor gesing. 'n Verdere verbintenis wat hulle het, is dat Gert op 'n stadium Cobis se pa se predikant op Estcourt was, voordat hy Mpumalanga en Bergville toe is.
Ds Bennie Meyer en sy vrou, Alida, was leraarspaar op Kimberley, tydens ds Gert Kok se grootwordjare. Hy onthou die kosbare tye by die Kinderkrans wat tannie Alida aangebied het. By hulle is Antoinette Kok. (Kinderkrans is vandag se Kix met geen verskil nie.) Ds Bennie en Alida is afgetree op Piketberg. Foto's: Marietha Goosen
Agter die skerms in die Eendekuil kerksaal se kombuis......
Sondagoggend, ná ds Kok se bevestiging en sy intreepreek, is die verrigtinge voortgesit in die kerksaal met die verwelkoming van die gemeente en die Ring. 'n Saal vol gaste sit aan vir 'n ligte middagete en 'n ligte krisis speel af in die kombuis.....Vanweë gesteelde telefoonlyne, was die vrouens aangewese op selfone om hulle kosreëlings te tref. Dit opsig self klink mos eintlik makliker, maar met seine en ontvangs wat nie altyd duidelik is op plase nie, ontstaan 'n redelike misverstand - in plaas van VIER bakke lasagne uit elke wyk, word TWEE bakke uit elke wyk gereël, wat beteken dertig porsies te min. Dié misverstand word eers ontdek tydens die opskep. Krisis! Met geen Superspar of Hotel naby nie, is daar net een uitweg en dit is: Kalm bly en herverdeel van die porsies. Dit is nie 'n maklike taak vir boervrouens wat gewoond is aan ruim skep nie. Die dames in die kombuis se eetlus was weggestres, wat seker ook 'n paar porsies gespaar het. Wat die res van die gaste betref - niks bederf 'n gesellige kuier nie en min was bewus van die krisis. Terugskouend, 'n goeie storie en iets om oor te vertel.
18 Augustus 22 September 20 Oktober 17 November
27 Augustus 1 Oktober 29 Oktober 26 November
FJS 25 jaar in Piketberg
Annatjie Kotze (boekhou), Sandra de Villiers (Admin), Frikkie en Elna Strauss en Lizelle Calitz.
Tel. 022 913 1600 022 913 2075 Maak seker jy bly een stap voor die winter verkoues! Gee jou immuniteit die hupstoot wat dit nodig het met Biobalance Immunova +
FJS Finansiële Dienste is vanjaar 25 jaar op Piketberg. Die kantoor is in Januarie 1990 deur Frikkie en Elna Strauss begin en het vir die eerste paar jaar op basiese boekhou- en belastingwerk gekonsentreer. In die laat negentiger jare is die dienste van die praktyk uitgebrei deur belasting-, boedel- en finansiële beplanning in te sluit. Frikkie en Elna is baie dankbaar vir die ondersteuning wat hulle in dié tyd van die gemeenskap van Piketberg en die omliggende dorpe gekry het. "Dit was 'n tyd in ons lewens wat ons die seën van die Here op 'n besondere wyse ervaar het", sê hulle. Al drie hulle kinders was vir die grootste gedeeltes van hulle skoolloopbane in Piketberg. Lizelle was hier van graad 1 tot matriek en het uiteindelik haar M.Rek-graad in Belasting aan die Universiteit van Stellenbosch verwerf, waar sy ook vir die afgelope paar jaar klas gegee het. Sy gaan nou betrokke raak by die belastingbeplanningsdienste van FJS Finansiële Dienste. Die inbring van haar gespesialiseerde kennis van belastingwetgewing bied aan die praktyk die geleentheid om 'n baie meer gefokusde belastingbeplanningsdiens aan belastingbetalers in Piketberg en omgewing te lewer. Frikkie sê dat verreweg die meeste belastingbetalers in Suid-Afrika onnodig te veel belasting betaal, bloot as gevolg van gebrek aan kennis van belastingbesparingsgeleenthede wat daar bestaan. "Ons moet aanvaar dat die belastingskroef nog baie stywer gedraai gaan word en dat dit besondere vindingryke en skeppende denke van belastingbetalers en hulle adviseurs sal verg om te keer dat hulle sakke heeltemal leeg gesuig word deur die belastinggaarder." Om belastingbetalers hierin te help, het Frikkie en Lizelle aangebied om in die res van die 2015-uitgawes van Die Piketberger 'n reeks artikels oor verskeie aspekte van belasting en belastingbeplanning te skryf.
Hoofseun...Dux Leerder presteer
Dowayne Koopman, voormalige SSS'er ontvang sy diploma. Foto verskaf
Dowayne Koopman, oorspronklik van Wupperthal, het in 2009 by Steynville Sekondêr begin om sy Hoërskool loopbaan te voltooi. Die daaropvolgende jaar was hy aangestel as prefek en het ook as tesourier van die VRL gedien. In 2010 is hy verkies as die skool se hoofseun vir 2011 en was ook die voorsitter van die VRL daardie jaar. Hy het akademies goed gevaar en is as PPC Dux Leerder, beste akademiese presteerder (Rita Esau Trofee) en beste matrikulant gekroon. Dowayne het op 15 April 2015 gegradueer aan die Cape Peninsula University of Technology met sy National Diploma: Public Management wat hy cum laude verwerf het. Hy is tans werksaam by die Kaapstadse Metropool, die City of Cape Town, maar beplan om verder deeltyds te studeer.
Goue bruilof viering
Winter uitverkoping op geselekteerde klerasie en skoene Winkel  022-913 2418  022-942 1787 Ds Bennie en Alida Meyer is op 10 Julie 1965 in die NG Kerk Piketberg getroud en het 50 jaar later op hierdie datum, en in die NG Kerk Piketberg hul beloftes hernu saam met familie. Foto verskaf
Riana Smit  022-942 1787  082 921 1977
Thurston en Melcolm ontvang musiekinstrumente vanuit die buiteland
Die Nederlanders het 'n geliefkoosde idiomatiese uitdrukking "een vliegende kraai vangt altijd wat" wat ek almelewe met 'n hunkerende nostalgie aan my kinderjare verbind. As kind en later 'n opgeskote tiener, was 'n vakansiereis iets waarna jy met 'n gelonke betragting uitgesien het en hierdie Nederlandse gesegde was heel dikwels na ons terugkoms van 'n bestemming gebruik om 'n onvertakte aangename reisaandenking as geskenk te oorhandig. Van kindsbeen af het my familie daarop klem gelê dat, deur te reis en jou tyd positief te verwyl; deur jou kennis van 'n plek, land òf streek deur middel van sy kulturele erfenis, tegnologiese ontwikkeling, geografie, geskiedenis, museums, gebruike ensovoorts te verbreed; jy nie net jou denkvermoë en verwysingsraamwerk kenmerklik verryk nie, maar dat jy sodoende ook as 'n afgeronde en ervare individu die lewensbaan kan gadeslaan. Hierdie idioom, betekende dat 'n persoon wat baie rondreis altyd iets sal vind of kry in sy voordeel, is nou letterlik 'die kroon op iets sit', met ander woorde, dit span die kroon en is 'n eervolle voltooiing van die Bergrivierkoor se beduidende positiewe latente impak tydens ons oorsese toer in Desember verlede jaar. 'n Proporsionele deel van die Bergrivierkoor se uitdagende missie sluit in die artikulasie en ontwikkeling van koorsang, sowel as om die musikale didaktiek van instrumententele vaardigheid veral by ons jeug te prikkel en in ons hele munisipale streek te hervestig. Dit is 'n uitdagende stryd, gegewe die inkongruente sosiokulturele depresiasie in ons gemeenskappe, heel dikwels gepaardgaande met talle afdraande en opdraande wat jy te bowe moet kom, afguns, kulturele onkunde, 'n tekort aan gemeenskapsoriëntering en duktiele tydgees, asook 'n gebrek aan katalisering vir verandering. Hierdie komponente wat die vertrekpunt, ontwikkeling en doeltreffendheid van enige organisasie bepaal, bly 'n reuse uitdaging, maar soos wyle Mnr L.B. Gordon, voormalige prinsipaal van Steynville Primêr, senuweeagtige leerders altyd voor 'n groot eksamen met die woorde "hou goeie moed, die slegte kom vanself" bemoedig het, moet enige projek dus met baie deursettingsvermoë en vasberadenheid deur sy geboorte - en groeipyne gaan (werk dat die krom note hom haal) om sukses te behaal. Tydens ons besoek aan die VSA en België is daar met talryke privaatpersone en instansies kontakte gesmee en so is verskeie temas te berde gebring soekende na strategiese oplossings om onder andere; die ontbreking van primêre kulturele moontlikhede in ons streek, die vroeë identifisering van musikale potensiaal by kinders, asook die tekort aan beskikbaarheid en toegang tot musiekinstrumente vir talentvolle persone, aan te spreek. Die eerste twee persone wat van hierdie gesprekke kon profiteer en instrumente ontvang het, is Thurston Jagers en Melcolm van der Merwe. Scott Sanders, 'n koorlid van ons gasheerkoor Sharing New Song in Boston, se oorlede broer was 'n kranige fluitspeler. Sy wense was dat sy dwarsfluit na sy dood aan 'n talentvolle musikant geskenk moet word wat 'n passie het vir musiek en geen dwarsfluit kan bekostig. Nadat sy naasbestaandes Thurston tydens ons eerste konsert in Boston hoor speel het (op 'n dwarsfluit wat hy moes leen vir die toer), en ook verneem het dat hy nie in besit was van 'n eie dwarsfluit, het hulle Thurston genader en aan hom hierdie besonderse erfstuk oorhandig.
en Michelle, 'n voormalige fluitspeler van die befaamde Bostonse Simfonieorkes het aan hom 'n waardevolle musiekinstrument, namentlik die piccolo geskenk. Hierdie piccolo (verwant aan die dwarsfluit) het self 'n tradisieryke geskiedenis en was deur die jare heen, beginnende by haar oupa aan haar Thurston Jagers bespeel piccolo pa, en later van haar pa aan haar, as waardevolle erfstuk nagelaat. Die piccolo (ook bekend as ottavino) is uit die staanspoor uit baie meer kompleks om te speel en vereis veel meer tegniek en akkurate asemhalingsbeheer om die perfekte tone uit die instrument te laat vloei. Nie net is sy klankomvang (dit strek oor twee oktawe) hoër as die van 'n gewone dwarsfluit nie, maar dit verleen 'n uiters helder en geraffineerde toevoeging tot die algehele klankglans van 'n musikale partituur. Desbetreffend is jou piccolospeler heel dikwels 'n gesogte aanstelling as prinsipale speler in jou groot simfonieorkeste. Twee van jou alombekende bekende piccolo partiture is die bekende solo gedeelte uit John Philip Sousa se bekende mars "The Stars and Stripes Forever" (waar die piccolo met alle reg in die laaste deel tot sy gelding kom) en ook in die tweede bedryf van Wolfgang Amadeus Mozart se opera "Idomeneo".
Thurston se dwarsfluit en piccolo Melcolm van der Merwe se instrument het 'n eweseer interessante geskiedenis. Tydens ons besoek aan België met sy passievolle en kultuurwaarderende gehore, het 'n egpaar, Dr en Mev de Bergeyck my na afloop van ons konsert tydens 'n onthaal genader om meer inligting te bekom oor die aktiwiteite en missie van die Bergrivierkoor, asook oor die tekortkominge en struikelblokke wat die koor en ons streek op kulturele gebied op 'n daaglikse basis ervaar. Na die gebruiklike (die Latynse taal stel dit so waardig met die uitdrukking "ad asum") uitruil van visitekaartjies, protokollêr vir sulke resepsies, het ons sporadiese kontak behou. In Mei vanjaar was ek bevoorreg om op uitnodiging van die Vlaams-Zuidafrikaanse Cultuurstichtung weereens België te kon besoek. Ek het die egpaar van my besoek verwittig Melcolm van der Merwe en was bevoorreg om met sy hout blokfluit Vervolg op p8...
8 Van p6 anderhalfuur op hulle landgoed te kon verbring voor ek my besoek voortgesit het na Brugge, Brussels en Gent. Die egpaar het my verras deur 'n pragtige antieke houtgekerfde blokfluit as geskenk aan Melcolm te stuur. Hierdie blokfluit is volgens Barok-standaard vervaardig en was in besit van dr Bergeyck se oorlede pa, wat tydens sy leeftyd 'n lid van die Brusselse Filharmoniese Orkes was. Soortgelyk aan die piccolo, vereis jou hout blokfluit ook meer tegniek en konsentrasie, maar veral liefdevolle versorging. In die hoër omvang is die klank van jou hout blokfluit dikwels suiwerder as die hedendaagse plastiek blokfluite. Vir 'n speler neem dit gewoonlik 10 minute langer om op die hout weergawe op te warm voor jy kan speel en die instandhouding en skoonmaak van hierdie instrument moet slegs deur 'n gespesialiseerde persoon met die nodige ervaring gedoen word. Melcolm en Thurston is uiteraard baie bevoorreg om die ontvangers van hierdie waardevolle instrumente te wees. Vir die lesers van Die Piketberger wat graag sou wou hoor hoe hierdie drie verskillende fluite klink, kom woon gerus die Bergrivierkoor se konsert op Sondag 6 September 2015 om 11h00 in die N.G. Kerk Aurora by waartydens beide seuns die gehoor met 'n omvangryke spektrum van musiek - spesifiek gekomponeer vir hierdie tipe fluite - sal vertolk.
Groot opwinding het in Waterkantstraat, Piketberg geheers toe 'n rooikat heelnag op 'n telefoonpaal gesit het. Die rede: bang vir die honde. Die veearts is ontbied en het hom met 'n pseu-dart geskiet om hom slaap te maak en iewers in die veld weer te los. Foto's: Marietha Goosen
Jou nommer een tuiste Loopstraat, Piketberg 022 913 2059 084 499 6209
Jy sal by Elfreda's Bed en Ontbyt in Loopstraat instap en verseker 'n ander mens daar uitstap. Voeg daarby Elfreda se hartlikheid en passie om gasvry te wees, en jy weet en voel hoe jou hele menswees baat by hierdie besoek. Of jy op 'n vakansiereis is en by Piketberg aandoen, vir een of ander geleentheid die dorp besoek of as sakeman of -vrou, jou skoene moet uitskop........jy sal jou kragte so herwin, dat jy die volgende dag jou dagtaak of reis sal kan voortsit, maar spyt is dis verby. Ongeag Piketberg se skreiende hittegolwe in die Somer en soms snerpende koue in die Winter, is Elfreda's reg vir jou - jy sal koel en verkwik in die Somer wees en warm en snoesig in die Winter. Elfreda's Bed en Ontbyt bied 'n huislikheid beter as jou eie huis.
'n Groep PPC De Hoek werkers het in samewerking met Piketberg Animal Welfare (PAW) 'n skenking van honde en katte kos gemaak en dit gaan uitdeel vir die diere in die Trajekte kamp ter viering van die 67 minute vir Mandela. Van links is Sanita Uys, Liana Bendini, Mirinda Neethling, Jan Vorster, Jakes Magayana en Marion Bagus. Foto: Lorraine Lourens
Ray van Rooy, Rowena Brandt, Hendrie Fourie, Gert Dietrich en Margaret Beukes. Foto: Mienie Scholtz
Die personeel van Nedbank Piketberg pak elke jaar 'n projek aan en het dit goed gedink om diĂŠ jaar klere en komberse bymekaar te maak wat oorhandig is aan Ray Van Rooy. Ray het onderneem om dit te versprei onder mense in ons gemeenskap wat dit nodig het. Ons bedank vir Ray vir die werk wat hy in Piketberg en omgewing doen vir behoeftige mense.
The members of Piketberg SAPS, addressed two projects for Mandela Day to give back their 67 minutes to the community. W/O Lourens (Communication Officer) and Sgt Davids had a function with the elderly people whereby Sgt Davids spoke to them about the safekeeping of their pin codes on cards and cards themselves. They were told on how or where to report misuse or abuse of their cards. Furthermore Sgt Davids also spoke to them about domestic violence. He told them about the types of domestic violence and how to abstain from it. Sgt Davids asked the elderly people to take hands with the police to fight crime and to report crimes to their nearest police station.
The elderly was provided with refreshments such as coffee, tea, cake, muffins and fruit that was sponsored by Boland Superspar.
Furthermore the stations members took initiative to contribute money to make soup to hand out to the underprivileged people of the community. The soup was handed out at Trajektekamp and Portland street, Piketberg. The message here was that we need to fight against crime together and report crime to the police. The projects were a huge success and the community welcomed the positive initiative from Piketberg SAPS. Photo's: Lt. Col. W B Gordon Die inwoners van Huis AJ Liebenberg het Mandeladag gevier deur Babbel en Krabbel se kindertjies te verras met heerlike koek. Inwoners Nelie Stevens, Sally Engelbrecht en Anna Lambrechts het die koek uitgedeel. Foto: Marie de Villiers
PHS Matriekafskeid Vrydag 28 Augustus
Hierdie proefstudente van onderskeidelik CPUT Wellington en Universiteit van die Vrystaat doen tans hul praktiese onderwys by Steynville Primêr. Dit is ook 'n geskiedkundige gebeurtenis, aangesien hulle die eerste groep proefstudente is by die splinternuwe skoolgebou. Agter staan Lilani Dippenaar (3de jaar Grondslagfase), Drikus Kirsten (4de jaar Intermediêren Seniorfase) en Laurene Burger (4de jaar Intermediêr- en Seniorfase). Voor sit Barbara Nel (2de jaar Grondslagfase), Arlene Hendricks (3de jaar Grondslagfase), Euodia Williams (1ste jaar Grondslagfase) en Junanri Richter (3de jaar Grondslagfase). Foto: Elzanne Boshoff
Hierdie studente doen tans hul praktiese onderwys by Hoërskool Piketberg. Agter is Henco Bindeman, Dorinda Smit, Ilsé Louw, Carmen van Schoor en Melandri van der Merwe. Voor is Joe Joubert, Mariska Wolfaardt, Aila le Fleur, Maresa Rust en Rudi Nieman. Foto: Sanet Ackermann
Uit die kantoor van die Munisipale Bestuurder... Hierdie maand is daar nog goeie nuus om te deel wat alle Piketbergers raak. Die eerste is dat die Munisipaliteit besig is met 'n kapitaalprojek om die dorp se krieketveld op te gradeer. Piketberg het 'n sterk krieketklub wat bestaan uit meer as 60 lede. Ons A-span speel in die Premier-liga onder die leiding van Ernie Hanlie Linde Diederich. Piketberg se B-span speel in die Drakensteinliga onder leiding van Rudi Swartz en Sona Kok is die spankaptein van Piketberg se vroue krieketspan wat in die Boland liga meeding. Hierdie spanne sal vir die duur van die opgradering hul tuiswedstryde in Moorreesburg speel. Ons bedank graag Swartland Munisipaliteit vir hul gasvryheid en hulp. Die krieketveld word opgegradeer teen die bedrag van R2,3 miljoen om te voldoen aan Boland Standaarde. Dit is fondse wat die Munisipaliteit bekom het deur die Municipal Infrastructure Grant (MIG) vanaf die Regering. Die krieketveld in Piketberg is geoormerk in lyn met die Bergrivier Sportraad se meestersplan vir infrastruktuur wat deur die Raad goedgekeur is. Die projek word in sewe fases bestuur deur die Bestuurder Gemeenskapsdienste, Dean Josephus, en sal teen einde September 2015 voltooi wees. Dit is 'n aanwins vir ons dorp en sal groter wedstryde, meer mense en meer ekonomiese geleenthede trek wat ons plaaslike ekonomie steun. Die ander goeie nuus is dat die publieke deelname proses oor die gebruik van die skougronde en omliggende gedeeltes, afgehandel is. Die diensverskaffer, Rumble en Vennote van Malmesbury, het die publieke deelname proses gefasiliteer en het hulle aanbevelings aan die Burgemeesterskomitee voorgelê aan die einde van Junie 2015. Die opsies sal nou met die wykskomitees bespreek word en die Raad wil voor einde Augustus 2015 die finale aanbevelings oorweeg. Hierdie proses word binne Bergrivier Munisipaliteit bestuur deur die Bestuurder Beplanning en Ontwikkeling, Werner Wagener (022 913 6046). 'n Afskrif van Rumboll en Vennote se voorstelle is beskikbaar by my kantoor en kan aangevra word vanaf carstensj@bergmun.org.za by Jessica Carstens (Persoonlike Assistent van die Munisipale Bestuurder). Die Raad wil graag hierdie proses afhandel, omdat dit onder andere die Onderwysdepartement in staat sal stel om 'n nuwe skool vir Piketberg te bou wat ons gemeenskap baie nodig het. Vir almal wat die voorreg gehad het om tydens die Junie/ Julie skoolvakansie bietjie weg te gaan, baie welkom terug. Ons is bly julle het goed gerus en is veilig terug. Ek was self in die Kruger Wildtuin en was aangenaam verras om te sien hoe grasgroen ons koringlande geword het in die tien dae wat ek weg was. Geniet ons pragtige omgewing.
PHS vs HSP Saterdag 22 Augustus te Hoërskool Porterville
Kaptein Burger tot u diens! In 'n tyd waarin ons mense soms lig loop vir die vreemde elemente, selfs op die platteland, was dit so 'n groot gerusstelling om onlangs kaptein Albie Burger in die omgewing van Kloofen Van Dykstraat, Piketberg op te merk. Boonop soos dit behoort gedoen te word - te voet! Sulke sigbare polisiëring is die oplossing vir misdaad. Dankie Kaptein, ons salueer jou. -Red.
Dit Roer op die Berg
Om 'n gemeenskap te laat werk en positiewe verandering teweeg te bring het 'n mens seker 'n agent of agente nodig wat hierdie verandering kan teweegbring. Wel, die Piket-Bo-Berg, 'n plaas gemeenskap, het so 'n agent in die vorm van die Piket-Bo-Berg Inwoners Vereniging (PBBIV). Die PBBIV is 'n organisasie sonder winsbejag en bedien die plaas gemeenskap wat bestaan uit kommersiële boere, grondeienaars van kleinhoewes, aktiewe plaaswerkers, afgetrede plaaswerkers en hul gesinne. Tans word die bedrywighede van die PBBIV befonds deur die appel produsente, wat die geld wat hulle vir hul sap appels sou ontvang het, aan die PBBIV te skenk. Verder word 'n nominale bedrag vir lidmaatskap gehef, wat jaarliks betaal word. Die PBBIV het tans 'n reeks doelwitte, wat met baie tyd en talle werkswinkels geformuleer was. Die doelwitte word sover as moontlik 'n realiteit met die hulp van plaaswerkers, kommersiële boere, plaasbestuurders, grondeienaars en werkers. Baie van laasgenoemde groepe is deel van een of ander sub-komitee wat met 'n spesifieke doelwit gemoeid is. Die sub-komitees bestaan tans uit die volgende: Gesondheid; Jeug; Welsyn; Opleiding; Plaaswag; Landbou Vereniging; Plaaswerker Forum. Die verskillende sub-komitees het ten doel om die volgende te doen: Koördinering van verbeterde toegang tot gesondheidsorg. Kweek bewusmaking rakende die gevare van dwelm en alkohol misbruik sodat lede van die Piket-Bo-Berg gemeenskap ingeligte besluite hieroor kan neem. Verskaf die nodige hulp aan voorskoolse kinders, kinders in laer- en hoërskool binne die grense van Piket-Bo-Berg. Bewerkstellig en bied verskillende tipes opleiding aan werkers op die verskillende plase. Koördinering van ontspannings geleenthede vir kinders, jeug en volwassenes. Die skep van 'n veilige gemeenskap waarin inwoners geen vrees hoef te hê nie. Die skep van 'n formele forum wat die spreekbuis kan wees vir werkers op die verskillende plase. Bevordering van volhoubare besigheids ontwikkeling in Landbou. Die aktiwiteite binne die PBBIV en die gemeenskap word bestuur deur 'n bekwame bestuurspan, wat uit grondeienaars en werkers bestaan. 'n Dag bestuur, bestaande uit Eric Starke, Deidré Eigelaar, Lettie Marcus en die koördineerder. Aangesien die bestuurspan almal voltyds in boerdery betrokke is, was dit nodig om iemand aan te stel om al die aktiwiteite van die verskillende subkomitees te koördineer. So is 'n paar name gelys en na die siftingsproses is Gus Pickard genader om as koördineerder diens te doen. Tans werk Gus een dag per week vir die PBBIV en verteenwoordig hy die PBBIV oral waar die stem van die inwoners van Piket-Bo-Berg gehoor behoort te word. Baie is intussen al vermag en is meeste van die sub-komitees redelike besig om gestalte te gee aan die projekte wat jaarliks beplan word. Tans word elf vroue op plase te Piket-Bo-Berg as gesondheidswerkers opgelei. Hierdie uiters intensiewe opleiding kom in November vanjaar tot 'n einde, wanneer die vroue hul diplomas ontvang. Wat 'n fantastiese bate sal hulle nie vir die inwoners op die onderskeie plase en uiteindelik die breër gemeenskap wees nie. Die vroue se klasse beloop een volle week op 'n slag en lyf wegsteek is glad nie moontlik nie. Samewerking met die plaaslike Departement Gesondheid het intussen ook met rasse skrede verbeter en met die hulp van Me Elzette Dietrich, het inwoners te Piket-Bo-Berg op hul voorstoep gratis toegang
Hierdie groep plaaswerker vroue van verskeie plase op die Berg saam met die opleier, Kobie van Philani Opleiding en Ontwikkeling. Twee van die vroue kom van onder die Berg, Rietkloof en Mont Piquet. Foto: Gus Pickard tot basiese gesondheidsdienste gehad. Sommige inwoners spog tans met 'n splinternuwe bril wat verbeterde sig gebring het. Die Jeug bied jaarliks Jeugdag aan en verskeie ander aktiwiteite sluit in sportkampe vir kinders en jeug, met die hulp van 'n Kaapse organisasie, Fit4U. Baie onlangs het kinders en die jeug te Piket-Bo-Berg ook die geleentheid gehad om op die plaas, Bugler's Post, meer oor die verskillende plant spesies en voëlspesies te leer. Volgens die kinders en jeug wat daar was, was dit 'n fantastiese ervaring. Mnr en Mej Piket-Bo-Berg is een van die hoogte punte op die kalender en vind vanjaar weer in November maand plaas. Dat daar talent op Piket-Bo-Berg is, is voorwaar. Hier doen Hendrik Koordom en Denver Adams fantastiese werk, met die hulp van die res van die bestuurspan, onder andere Tinus Swarts en Brian Andrew. Die PBBIV befonds 'n groep van vyftien jeugdiges vanaf PiketBo-Berg om op Vrydag, 31 Julie 2015, 'n talent kompetisie vir plaaswerkers by te woon wat in die Lord Charles Hotel in Somerset Wes aangebied word. Hierdie is 'n jaarlikse talent kompetisie wat deur Hortgro aangebied word en spesifiek op plaaswerkers fokus. Opleiding word so gereeld moontlik gereël en sluit sowel "soft skills" as tegniese opleiding. Sodanige opleiding het byvoorbeeld al ingesluit ouerleiding en hoe om met 'n reeks maatskaplike kwessies om te gaan. In ander gevalle word werkers opgelei as Veiligheid en Gesonheid verteenwoordigers, noodhulp beamptes en vurkhyser drywers. Baie onlangs het Delanie Jooste 'n reeks sessies oor leierskap ontwikkeling aangebied. Piket-Bo-Berg het ook 'n Plaaswag, met seniors soos Leen Januarie en Pietie Le Fleur. Hierdie twee is al baie jare, saam met Kobus Eigelaar, betrokke by die Plaaswag. Vernon Basset neem tans die leiding met hierdie sub-komitee en sy aktiwiteite. Die Plaaswag werk baie nou saam met die plaaslike polisie (SAPD) en die vaardighede wat benodig word om hul werk suksesvol te doen, word in 'n groot mate deur die SAPD oorgedra. Een van die verblydende aspekte van die Plaaswag is die onbaatsugtige en vrywillige diens wat 'n klompie jong mense die een naweek na die ander doen. Die Landbou Vereniging vergader soos nodig om oor tegniese Boerdery kwessies te besin en nuwe planne en idees te bedink. Die bekendstelling van nuwe produkte en boerdery tegnieke word soms ook by sulke vergaderings oorgedra. Nog 'n area waar die PBBIV die inwoners van Piket-BoBerg van hulp is, het met behuising te make. Bestuurslede en die koördineerder woon gereeld vergaderings in hierdie verband by om bekend te wees met behuisingsplanne van die plaaslike owerheid. Tans bestaan een gevestigde landbou dorpie, Oakview, waar werkers die eienaars van hul huise geword het. Die hoop bestaan dat meer sulke Vervolg op p18
Die Oliviers is nou drie
Pastoor Tjaart Olivier en sy vrou, Lize-Marié het 'n dogtertjie ryker geword op 14 Julie 2015 toe René gebore is. Foto verskaf
Van p16 dorpies of een groot landbou dorp te Piket-Bo-Berg ge vestig kan word en gesprekke met sowel plaaslike owerheid as die provinsiale owerheid is tans hieroor aan die gang. Andersyds word werkers op plase ook aangemoedig om intussen hul name op 'n waglys by die plaaslike behuisngskantoor te kry. Fietsry in bergagtige gebied is 'n sport wat besig is om uit sy nate te bars en ook op hierdie gebied is die PBBIV besig om te verseker dat Piket-Bo-Berg se Cycle Challenge op die "map" bly. Hierdie jaar word die Cycle Challenge vir die sesde agtereenvolgende jaar aangebied en soos verlede jaar, behoort Piket-Bo-Berg oorval te word met ryers van oral oor. Gastehuise te Piket-Bo-Berg blyk alreeds vol bespreek te wees, terwyl kampeer fasiliteite ook beskikbaar is. Vanjaar se Cycle Challenge vind plaas op Saterdag, 12 September en ryers kan reeds elektronies inskryf. Inskrywings op die dag begin al die oggend om ses uur. Talle besighede in die dorp doen jaarliks hulle deel deur saam met die hoofborg, Boland Superspar, die Cycle Challenge 'n sukses te maak. Die inkomste verkry uit die Cycle Challenge word weer 100% terug geploeg in die behoeftes van die gemeenskap. So byvoorbeeld sal sowat 50 kinders teen die middel van Augustus 2015 van 'n pakkie opvoedkundige speelgoed ter waarde van R300 per pakkie voorsien word. Hierdie opvoedkundige speelgoed word deur die PBBIV aangekoop en word dan gratis aan elke kind vanaf 1 tot 5 jaar verskaf. Die ouers van sulke kinders sal ook na 'n sessie genooi word waar hulle geleer sal word hoe om hul kinders opvoedkundig te stimuleer met behulp van die speelgoed. Volgende op die agenda is natuurlik Vrouedag vieringe op Saterdag, 8 Augustus 2015. Die aktiwiteite op hierdie dag word tans deur 'n groep geesdriftige champions op die verskillende plase gedryf, onder leiding van Lettie Marcus. Dan, teen die einde van Augustusmaand word 'n reeks werkers op verskillende plase weer beoordeel in verskillende kategorieë, as deel van die jaarlikse Plaaswerker van die Jaar kompetisie. Diegene wat as wenners deurdring word in September maand tydens 'n Gala geleentheid beloon met pryse wat die Departement van Landbou en Shoprite borg. Vanjaar se pryse is selfs groter as dié van verlede jaar. By hierdie geleentheid word die Plaaswerker van die Jaar vir Piket-Bo-Berg aangewys, wat dan weer later vanjaar op sy/haar beurt met wenners van ander streke sal meeding om die gesogte kroon. So, met als wat deesdae op die plaas aangaan, reken jy steeds plaaswerk en die lewe op 'n plaas is vervelig? Dink weer 'n bietjie.
Beplan en Uitlê van Tuin
Piketberg Blom– en Tuinbouvergadering Die volgende tuinbouvergadering is op 5 Augustus by die huis van Jackie Ferguson, op die hoek van Hoog- en Buitengrachtstraat. Tee word bedien vanaf 09:00, huishoudelike sake word bespreek vanaf 09:30. Om 10:00 vertrek ons na die huis van Pam Struthers, die laaste huis, regs bo in Buitengrachtstraat. Corné Pretorius van Riebeeck Valley Garden Centre, gaan ons toespreek oor die beplanning en uitleg van 'n tuin aan die hand van Pam se tuin. Besoekers welkom, R25 toegangsfooi.
Snoek en Patat Fees Foto's: Marietha Goosen
PPC versoek u insette vir die ou De Hoek myn
PPC De Hoek is besig om alle opsies te ondersoek vir die finale "closure" of "end use" vir die ou De Hoek myn. Hierdie myn was aktief vanaf 1920 tot 1980. PPC wil 'n voorlegging maak aan die DMR (Departement of Mineral Resources – "Departement van Minerale Hulpbronne") vir die finale toemaak of eindgebruik. As deel van die proses wil PPC graag alle belanghebbendes vra om insette te lewer. PPC De Hoek het reeds die "Sakeholder" vergadering gebruik as platform om te vra vir enige voorstelle/ idees. PPC is ontvanklik vir enige idee en hoe meer daar ontvang word hoe beter sal PPC die gemeenskap se behoeftes en verwagtinge verstaan om dit deel te maak van die ondersoek en moontlike eindresultaat. Die volhoubaarheid en veiligheid is belangrike kriteria in die bepaling van die beste opsie(s). Daar kan selfs na 'n kombinasie van idees gekyk word. Alle idees/voorstelle kan aan Vincent Diergaardt gestuur word: vincent.dierqaardt@ppc.co.za
Die ou De Hoek myn. Foto: Jaco Joubert
Piketberg Toerisme se onlangse projekte Welkom in Piketberg Die N7 verby Piketberg dra elke Juniemaand druk verkeer na-en-van Namibië. Piketberg Toerisme het vanjaar weer geskenkpakkies aan reisigers oorhandig om hulle te motiveer om Piketberg te besoek. Die sakkie het onder andere die volgende bevat: 'n potjie konfyt van Fruitlips; laventelolie van Org de Rac; 'n Piketberg Museum boekmerk; akkommodasie afslag by gastehuise in ons omgewing; 'n Piketberg Toerisme plakker; Die Piketberger; ietsie van Bergrivier Munisipaliteit; asook 'n Piketberg- en Bergrivier kaart. Ons sê opreg dankie aan Winkelshoek, Bergrivier Munisipaliteit, Piketberg Toerismelede en komitee, asook ander belangstellendes wat bygedra het tot die sukses van die veldtog.
Bergrivier Kano Marathon Op Woensdag 15 Julie het die 54ste Bergrivier Kano Marathon afgeskop in Hermon en roeiers het Vrydag, 17 Julie, hier by Piketberg verbygekom. Kinders uit die plaaslike gemeenskappe van Goedverwacht, Wittewater en Piketberg is weer hierdie jaar deur die Wes-Kaapse Kano Unie geborg om die roeiers te verwelkom by onderskeidelik die Ou N7 Brug en Moravia brug. Hulle is aangery deur bussies en het elk 'n kospakkie en nog sommer vele meer lekkernye ontvang. Org de Rac het gesorg dat ondersteuners warm bly by die Ou N7 Brug deur gratis port te verskaf. Daar was ook sop met 'n broodjie te koop by hulle stalletjie.
Rdl Johan Botha, Georgia Abrahams (Toerisme Beampte), Burgemeester Evert Manuel (Bergrivier Munisipaliteit), Jackie Ferguson en Moira van der Westhuizen reg om die geskenkpakkies uit te deel.
Op die rakke van die Biblioteek Bespreking deur Hanlie Richter
20 Jaar Gelede — Augustus 1995 VOORBLAD: Piketberger Wêreldkampioen in 800m Terence Brown het die 800m by die Wêreldspele in Buffalo (Kanada) gewen. Hy het die goue medalje onder baie gure weersomstandighede verower. Vanaf die veteranespan se aankoms in Buffalo, het 'n hittegolf die stad geteister. Die middag van die finaal was daar 'n stormsterk wind en is die byeenkoms met twee uur vertraag. OUD-LEERLING VAN PHS PRESTEER - Professor Piet Walters van die Departement Fisika aan die Universiteit van Stellenbosch het die Suid-Afrikaanse Spektroskopiese Vereniging se gesogte Arlabs goue medalje as uitnemendste spektroskopis vir 1994 ontvang. Negentien leerlinge van die st.9-klas van PHS en vyf onderwysers het onder leiding van mej Wernarie Ramsauer die Augrabies voetslaanpad gedurende die Junie-vakansie aangedurf. Die kaptein van Steynville Sekondêr se krieketspan, Henry van Wyk is opgeneem in die Boland Ussasa O/19 oefengroep. David (alias Chester) Mentoor, vleuel van Steynville se A-span is opgeneem in die O/19 Akademiespan van Boland Ussasa. Melanie Eksteen het aan die Interprovinsiale Netbalkampioenskap vir skole deelgeneem namens die Bolandspan. Melanie het dwarsdeur die toernooi in die hoofdoel-posisie gespeel en het dus 'n groot aandeel gehad in Boland se algehele vyfde posisie.
Deur Dominique Botha Dié merkwaardige, ware verhaal speel af in die laat sewentigs, die donker tagtigs en die vroeë negentigs vol hoop. Die Bothas was 'n Vrystaatse boere gesin wat ligjare vooruit was met hul liberale politieke oortuigings. Maar ongelukkig het dit ook die gemeenskap se afkeur teweeggebring. So erg dat die twee kinders, Paul en Dominique na privaatskole in Pietermaritzburg gestuur is. Dominique deel haar herinneringe van haar broer se lewe wat afwaarts begin spiraal en tragies geëindig het en 'n oeroue storie oor te hoë verwagtinge en mislukte verhougings ontvou. Valsrivier is deurspek met die mooiste metafore en prosavertellings, maar kru taal en eksplisiete tonele kan sensitiewe lesers ontstel. Dominique Botha wen met haar debuutroman die Eugéne Maraisprys en die Jan Rabie Rapportprys. Valsrivier is ook in Engels beskikbaar.
Volgende Leeskring h/v Simon van der Stel– en Tuinstraat. Kamphoer van Francois Smith bespreking deur Deidré Eigelaar
BMX Special Titan Freestyler 1 Nou vir slegs R1 550
29er Bergfietse vanaf R3 000
19 Augustus om 09:30
2 Mer 016 Tita ida e n nm ode lle bes nou kikb aar
Tubeless Conversion vir slegs R850 met tyres ingesluit. Ons verskaf al die benodigdhede vir die winter: Arm warmers, langbroeke, thermals en langvinger handskoene.
Kom loer in vir vele meer. Regoor Kaap Agri Drankwinkel in die Carel van Niekerk Besigheidspark.
Besigheidsure: Maandae tot Vrydae 08h00 tot 17h00 Saterdae 09h00 tot 12h00
Vir enige navrae kontak Gustav Bonthuys by 084 487 4840 of bonthuysbicycles@gmail.com
Kook saam met Quentin 'n Heerlike ryk bees bredie bly
maar altyd 'n wenner in elke kombuis. Met die koue maande in ons midde is dit 'n wenner in elke huishouding. Beef Bourguignon is 'n franse klassieke gereg wat bestaan uit spek, sampioene en rooi wyn.
15ml olie 1.5kg bees vleis 1 uie 100g spek 10ml knoffel fyngemaak 10ml groente aftreksel 10g tamatiepasta 200g baba uie 400g sampioene 100ml water en 100ml rooi wyn sout en peper
Langstraat, Piketberg Verskeie konfyte Gebottelde produkte Vars gebakte jaffels en sop
Sien u daar! Ansie Maré
METODE: Verhit 'n pot met olie en braai die uie en vleis tot bruin. Braai deeglik vir 3-5min aan beide kante.Verwyder die vleis uit die pot en sit eenkant neer. In dieselfde pot braai die spek, sampioene, baba uie en knoffel. Meng in die tamatiepasta en kook vir 3min. Voeg die vleis weer by die mengsel. Voeg die wyn, water en groente aftreksel by. Roer deeglik en laat kook vir 2ure of totdat die vleis sag is. Maak die sous bietjie dik deur maizena en water te meng en voeg by. Bedien met rys of mash en groente van u keuse.
Maak 3 Augustus oop by Kerkstraat 33, Eenheid 4, Piketberg (by Christelike Skool)
Bergrivier Winter Karnaval Na 'n week van tipiese Wes-Kaap winterweer, het Velddrif wonderbaarlik Saterdagoggend, 18 Julie, ontwaak tot 'n windstil en sonskyndag. Ongeveer 4300 het die geleentheid aangegryp en die einde van die 54ste Bergrivier Kanomarathon asook die vyfde Bergrivier Winter Karnaval in Velddrif bygewoon. Die wêreldbekende Bergrivier roeiwedvaart, wat vanjaar met 'n hele aantal internasionale roeiers gespog het, word deur talle beskou as een van die mees uitdagende byeenkomste van die sportsoort. En vanjaar was die Berg geen grap nie. Ten spyte van lae watervlakke, bitter koue en talle plantegroei obstruksies, het Hank McGregor daarin geslaag om sy tiende Berg titel te verower. Terwyl die Berg roeiers by die Carinusbrug in Velddrif gearriveer het, het besoekers geleentheid gekry om kos en snuisterye by die sowat 70 stalletjies van die Bergrivier Winter Karnaval te kies en te keur. 'n Jaarlikse hoogtepunt is die Skeppie Weskusstalletjie wat weer vanjaar gewilde Weskus- en Sandvelddisse soos kerrieafval, gebraaide harders, pampoenkoekies en mosselpot aangebied het. Gratis vermaak het sangers soos Amoré, Burger le Roux, Michelle, Vigeniea en 'n kulkunstenaar ingesluit. Om eenuur is besoekers heerlik verras toe die Silwervalke 'n mini-lugvertoning aangebied het.
Down Sindroom Om na Coenie de Villiers se TV Program te kyk oor die Down Sindroom, is om aan jou hart geruk te word! Dit het egter darenteen ook die gerusstelling dat daar met soveel liefde na hierdie mense omgesien word. Hulle word juis met baie liefde hanteer omdat hulle natuurlikerwys baie liefde in oorgawe uitstraal. Dit was sò jammer om na hierdie program te kyk en ons eie Fritz, maak nie deel uit van hierdie uitsending nie! Hy is in sy laat veertigs en is 'n "voltydse praktiserende Prokureur" ...soos sy Oupa Fritz Lambrechts van weleer en hy verwys na homself as 'n prokurant. Hy is baie besig in sy eie "ingerigte kantoor", kompleet met lessenaar en telefoon. Hy wil nie graag met "spitstyd" gepla wees nie, maar is altyd vriendelik met sy eiesoortige skalkse opregtheid. Hy vra hoflik uit hoe dit met jou gaan en geniet die liefde, nie net van sy ouers Hannes en Sonia nie, maar ook van die hele gemeenskap. Almal weet wie Fritz is. Hy Fritz Lambrechts het ondermeer met die grootste waardigheid belydenis van geloof afgelê in die NG Kerk. Sy netheid van voorkoms, val 'n mens onwillekeurig op en daar word gereken dat hy van nuwe klere en skoene hou. Fritz is 'n toonbeeld van iemand wat deur sy ouers goed grootgemaak is en die Alta du Toit Skool, het voorts bygedra tot wat hy vandag is! Toe die Koor van die Alta du Toit Nasorg Piketberg besoek het, was hy met trots deel daarvan as een van die koorsangers. Piketberg en sy mense is ongetwyfeld lief vir iemand soos Fritz wat met sy besondere, liefdevolle, ondeunde laggie en geaardheid in elkeen se hart ingekruip het. Die mooiste wense van Die Piketberger vergesel Fritz en sy ouers op hulle pad saam vorentoe. Vir Hannes en Sonia, lig ons graag spontaan ons hoed! Goeie gesondheid aan hulle as familie toegewens. Baie geluk met jou verjaarsdag, Fritz, op 5 Augustus. - Red
ACVV Piketberg Vrouedag Oggendtee
Saterdag 15 Augustus om 10:00 NG Kerksaal
Gasspreker: Karen Smit
Karen is op 3-jarige ouderdom met 'n aggresiewe artritis gediagnoseer wat haar ledemate aangetas het. Ten spyte daarvan het sy verskillende mylpale bereik en streef daarna om mense bewus te maak van gestremdheid. Sy behaal haar meestersgraad in Maatskaplike werk en werk al 17 jaar as produksiebestuurder by Vodacom. Sy is landwyd so-wel as oorsee 'n bekende spreker en stuur in 2014 'n platform van stapel : Women's Achievement Network for Disabilities (WAND). Sy dien op verskillende komitees wat hul beywer vir bemagtiging van gestremdheid.
Moenie die geleentheid misloop om hierdie merkwaardige vrou te ontmoet nie. Kaartjies @R60 beskikbaar by ACVV kantoor. Navrae 022 913 1525 of 022 913 2008 Nooi u vriendinne, huishulpe, kollegas, bejaardes of enigeen wat u wil bederf en kom geniet die oggend saam met ons.
App om Frans te leer
Huis AJL bou nog woonstelle
Ferdinand Bruwer het 'n APP afgelaai met basiese Franse woorde. By geboue is daar Tower Bridge in London (vir brug) en New York (vir stad) hier is die foto vir "Kerk"! Die App is "Easy Learn & Play French".
Op 18 Mei het die Beheerraad van Huis AJ Liebenberg begin met die bou van nog drie woonstelle. Persone wie se naam op die waglys is, sal voorkeur geniet, maar indien u van telefoonnommer of adres verander het, moet u asseblief so gou moontlik u besonderhede deurgee na die kantoor. Kontak Marie de Villiers by 022 913 1228 Foto: Marie de Villiers
084 296 2670 potbellyrestaurantbar@yahoo.com Ons het nou 'n big screen en live entertainment. Ons bied privaat funksies, jaareind funksies of spesiale byeenkomste teen goeie tariewe met baie lekker kos en gesellige drankies.
Ons is oop Maandae tot Saterdae: Kombuis 4nm tot 10nm en Kroeg 4nm tot laat Sondae gesluit
"Sandput"-partytjie by Trippe Trappe
Na deeglike beplanning en oorweging het die personeel van Trippe Trappe besluit om die sandput te verskuif na 'n beter area op die speelterein. Ons bedank Jacobus Liebenberg van Liebco Vleishandelaars en sy span vir hul flinke diens en harde werk. Uiteindelik kon die kleuters hul nuwe sandput "welkom" heet met 'n heerlike "inwydings"-partytjie. Ons het hartlik vir "Sandput" gesing en daarna is die lint geknip deur Adi Liebenberg en Tammy Booys en kon die kleuters inspring en begin speel. Kleuters het elk vir "Sandput" 'n geskenkie gebring in die vorm van speelgoed wat in die sandput gebruik kan word. Dankie aan die ouers wat met 'n glimlag aan hierdie projek deelgeneem het en vir al die wonderlike geskenke. Dankie ook aan Engela van der Westhuizen wat gedurende die vakansie haar Mandela Skoolprojek by Trippe Trappe kom doen het. Die kleuters het jou energie en spontane gedrag baie geniet. Foto's verskaf
Toekenning vir Plofstof vir Pink Trees
Raak DSTV nou te duur vir jou? Neem n DVD kontrak uit en spaar!!! Plofstof, VLV en Bergrivier Munisipaliteit het in 2014 saam die Pink Trees for Pauline-projek aangepak en 'n reuse sukses daarvan gemaak. Ons groep het tydens die jaar se ATKV Algemene Jaarvergadering die prys gewen vir die beste gemeenskapsprojek in die Weskus en Skiereiland. Plofstof sê baie dankie vir almal se bydrae. Op die foto is Delaine Wright, Nina Cillié, Wickus Bronkhorst en Adriana Visser. Foto: Sanet Ackermann
25 EENHEDE R400.00 20 EENHEDE R320.00 Nog meer om uit te kies
Vakansiesport * Vakansiesport * Vakansiesport
Lyle Booyse, gr 7-leerder van PHS was deel van die Boland O/13-Nashua XV-tal rugbyspan wat deelgeneem het aan 'n toernooi te Sasolburg. Henry Tromp van SWD was die swaarste speler en Lyle die ligste speler van die toernooi. Hulle weeg onderskeidelik 115kg en 33 kg. Christie van der Merwe, oud PHSleerder draf uit vir die Sharks O/19 span wat teen die WP kragte gemeet het.
Benna van der Westhuizen, gr 12-leerder van PHS in aksie vir die Boland O/18 span tydens die Craven Week. Foto's verskaf
Lyle in aksie teen die Sharks.
PHS se Eerste Rugbyspan by Swartland Toernooi Foto's: Johan Viljoen, dié Courant
Christie, die Sharkie, in aksie.
Amber Cooper is reserwe van die O/11Boland Netbalspan en Pamela Booys is opgeneem in die span.
Foto's: Links en bo - Sanet Ackermann
Janke van Schalkwyk, gr 8leerder van PHS was kaptein van die Wes-Kaap O/14 netbalspan wat deelgeneem het aan 'n toernooi te Boksburg. Foto verskaf
Nicki van der Westhuizen, regs en Junior January, heelregs het T-hemde ontvang van die spanafrigter van die toerspan as beste spelers van PHS.
PHS'ers in Boland Netbalspanne, Suzaan Basset is opgeneem in die O/15-Boland Netbalspan en Hanri van Zyl is opgeneem in die O/16-Boland Netbalspan.
Britse Toerspan kuier op Piketberg
Tydens die afgelope Junie vakansie het die 0/16-rugbyspan teen 'n Britse toerspan, Princethorpe College, van Engeland, gespeel. Die weer was asof dit bestel was en net na elf het ons afgeskop. Die eerste helfte het gesorg vir heelwat opwinding en plesier. Piketberg het halftyd voorgeloop met 14 – 10. Die tweede helfte het begin met 'n spoed en vining het Piketberg weer agter die pale gaan kuier vir nog sewe punte. Met die verloop van die wedstryd het die toerspan terug-gekom in die wedstryd, maar dit was ongelukkig te laat. Met 'n drie laat in die tweede helfte kon hulle darem 'n bietjie wonde lek voor hul terugkeer na Engeland. Ons het die wedstryd gewen met 26 punte teen 17. Drieë is gedruk deur Chris Rheeder (x2), Kyle Hendricks (1) en Adrian Saul (1). Foto's: Lindie Jordaan
Porterville krieketklub hou Prysuitdeling
REACH gimnaste blink uit
Emil Boumeester is aangewys as die bouler van die jaar, hy het 10 paaltjies geneem. Milah Baard in aksie.
Christopher Pedro is aangewys as die kolwer van die jaar, hy het 226 lopies aangeteken asook T20 speler van die jaar en hy is ook aangewys as Speler van die jaar tydens Porterville Krieketklub se prysuitdeling funksie. Foto's verskaf
Jandre Williams is aangewys as die meesbelowende speler van die seisoen.
Die SAGF span trofee kompetisie is aangebied op 13 Junie 2015. Gimnaste het deelgeneem aan voorgeskrewe roetines medaljes ontvang volgens hul prestasies. Span trofees is aan die beste span per vlak per ouderdomsgroeptoegeken. Mílah Baard vlak 7 O/15 - Tou 14.00 en Vrydans 14.00. Christine van der Merwe vlak 7 O/15 Tou 13.00 en Vrydans 13.30. Nicole Steyn vlak 7 O/13 Tou 13.20 en Vrydans 13.00. REACH span Vlak Die REACH span vlak 7, Milah 7 (open age) het 'n Baard, Christine van der totaal van 54,50 Merwe en Nicole Steyn met afrigaangeteken en is in ter, Tina Piek van Lill. 1ste plek en het daarvoor die span trofee ontvang. Baie goeie nuus - Die distrikskompetisie word (voorlopig) op 15 Augustus 2015 by De Hoek aangebied. Meer inligting hieroor kan by Tina Piek van Lill gekry word by 079 129 8079.
Vyfde en Sesde wenners van WIN-A-CAR
Redelinghuys Polisie neem kinders op uitstappie Kaap toe
Susan van Geems van Aurora, is die vyfde Win-A-Car wenner, sy het 'n koopbewys ter waarde van R957.80 teruggewen. Hester Hagen oorhandig haar prys.
Ons sesde en laaste Win-A-Car wenner is Lizaan Olivier al die pad van Springbok. Sy het 'n koopbewys ter waarde van R354.85 gewen. Marietjie Pedro oorhandig die prys aan Lizaan se suster, Riana van Reenen.
Redelinghuys Polisie het besluit om die kinders van die Redelinghuys gemeenskap op 'n uitstappie Kaapstad toe te neem. Die meeste van die leerders was nog nooit verder as Piketberg nie. Die leerders is geneem na Die Kasteel, Die Nasionale Parlement, en ander besienswaardighede. Tydens die uitstappie het die polisie die leerders bewus gemaak van die nagevolge van dwelm en alkohol misbruik. Boland Superspar het die leer-ders met kospakkies voorsien. Marietjie Pedro oorhandig die pakkies aan AO Burger.
Piketberg Sport Ontwikkeling hou 'n Jeugdag
Wenner!!! Baie geluk aan Tilla Kruger wat die wenner van die Defy mikrogolfoond is, in die SPAR Crumbed Chicken reeks kompetisie. Warren Louw en Marlene Visagie oorhandig die prys aan haar.
Piketberg Sport Ontwikkeling het op 16 Junie 'n sport ontwikkelingsdag gehou vir die jeug in Goedverwacht. Tydens die geleentheid het die omliggende skole se o/11 rugby en netbal spanne teen mekaar meegedi ng. Bola nd Superspar het die geleentheid ondersteun deur die leerders te voorsien van NikNaks en 'n vrugtesappie. Hester Hagen oorhandig die eet- en drinkgoed aan Aletta Pieters.
Goedverwacht hou jaarlikse Snoek en Patat fees Badisa het die modeparades vir die fees hanteer. Hier oorhandig Santie van den Berg die twee 3de plek wenners in die kleuter kategorie se pryse aan Cobis Wilson van Badisa.
Santie van den Berg oorhandig hier deeg aan Merle vir die roosterkoeke by die jaarlikse Snoek en Patat Fees. Die fees het plaasgevind in Goedverwacht van 26 tot 27 Junie. Die fees sorg vir opwinding en was 'n groot sukses. Boland Superspar sien uit na die volgende een.
Mother Pearl hou Modeparade Mother Pearl nasorgdiens het op 3 Julie 'n fondsinsameling gehou deur middel van 'n modeparade. Boland Superspar het 'n koopbewys gegee om by te dra tot die sukses van die aand. Marlene Visagie oorhandig die bewys aan Bianca.